CELEX: 32005D0033
Language: sk
Date: 2005-01-14 00:00:00
Title: 2005/33/ES:  Rozhodnutie Komisie zo 14. januára 2005, ktorým sa mení a dopĺňa rozhodnutie 2001/556/ES, pokiaľ ide o zaradenie prevádzkarní z Indie do predbežných zoznamov prevádzkarní tretích krajín, z ktorých sú členské štáty oprávnené dovážať želatínu určenú na ľudskú spotrebu (oznámené pod číslom dokumentu K(2004) 4543)Text s významom pre EHP

20.1.2005   
            
            
               SK
            
            
               Úradný vestník Európskej únie
            
            
               L 16/59
            
         ROZHODNUTIE KOMISIE
   zo 14. januára 2005,
   ktorým sa mení a dopĺňa rozhodnutie 2001/556/ES, pokiaľ ide o zaradenie prevádzkarní z Indie do predbežných zoznamov prevádzkarní tretích krajín, z ktorých sú členské štáty oprávnené dovážať želatínu určenú na ľudskú spotrebu
   (oznámené pod číslom dokumentu K(2004) 4543)
   (Text s významom pre EHP)
   (2005/33/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na rozhodnutie Rady 95/408/ES z 22. júna 1995 o podmienkach pre vypracovanie, na dočasné obdobie, predbežných zoznamov podnikov tretích krajín, z ktorých sú členské štáty oprávnené dovážať niektoré výrobky živočíšneho pôvodu, rybie produkty alebo živé lastúrniky (1), a najmä na jeho článok 2 ods. 4,
   keďže:
   
               (1)
            
            
               Rozhodnutie Komisie 2001/556/ES z 11. júla 2001 zriaďujúce predbežné zoznamy prevádzkarní tretích krajín, z ktorých členské štáty povolia dovozy želatíny určenej na ľudskú spotrebu (2), stanovuje predbežné zoznamy prevádzkarní z tretích krajín, z ktorých sú členské štáty oprávnené dovážať želatínu určenú na ľudskú spotrebu.
            
         
               (2)
            
            
               India poskytla zoznam prevádzkarní vyrábajúcich želatínu určenú na ľudskú spotrebu, pri ktorých zodpovedné orgány potvrdzujú, že tieto prevádzkarne spĺňajú pravidlá Spoločenstva.
            
         
               (3)
            
            
               Preto by tieto prevádzkarne mali byť zaradené do zoznamov uvedených v rozhodnutí 2001/556/ES.
            
         
               (4)
            
            
               Keďže kontroly priamo na mieste v príslušných prevádzkarňach zatiaľ neboli vykonané, dovoz z nich by nemal podliehať obmedzeným fyzickým kontrolám podľa smernice Rady 97/78/ES z 18. decembra 1997, ktorou sa stanovujú zásady organizácie veterinárnych kontrol výrobkov, ktoré vstupujú do Spoločenstva z tretích krajín (3).
            
         
               (5)
            
            
               Rozhodnutie 2001/556/ES by sa preto malo zodpovedajúcim spôsobom zmeniť a doplniť.
            
         
               (6)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Príloha k rozhodnutiu 2001/556/ES sa mení a dopĺňa v súlade s prílohou k tomuto rozhodnutiu.
   Článok 2
   Toto rozhodnutie sa uplatňuje od 23. januára 2005.
   Článok 3
   Toto rozhodnutie je určené členským štátom.
   
      V Bruseli 14. januára 2005
      
         
            Za Komisiu
         
         Markos KYPRIANOU
         
            člen Komisie
         
      
   
   
      (1)  Ú. v. ES L 243, 11.10.1995, s. 17. Rozhodnutie naposledy zmenené a doplnené smernicou Európskeho parlamentu a Rady 2004/41/ES (Ú. v. EÚ L 157, 30.4.2004, s. 33).
   
      (2)  Ú. v. ES L 200, 25.7.2001, s. 23. Rozhodnutie naposledy zmenené a doplnené Aktom o pristúpení z roku 2003 (Ú. v. EÚ L 236, 23.9.2003, s. 381).
   
      (3)  Ú. v. ES L 24, 30.1.1998, s. 9. Smernica naposledy zmenená a doplnená nariadením Európskeho parlamentu a Rady (ES) č. 882/2004 (Ú. v. EÚ L 165, 30.4.2004, s. 1).
   PRÍLOHA
   Do prílohy sa v abecednom poradí ISO kódu vkladá tento text:
   
      „País: India/Země: Indie/Land: Indien/Land: Indien/Riik: India/Χώρα: Ινδία/Country: India/Pays: Inde/Paese: India/Valsts: Indija/Šalis: Indija/Ország: India/Pajjiż: Indja/Land: Indië/Państwo: Indie/País: Índia/Krajina: India/Država: Indija/Maa: Intia/Land: Indien
      
                  1
               
               
                  2
               
               
                  3
               
               
                  4
               
            
                  CAPEXIL/WR/PLANT REGN./O&G/2001-2002/01
               
               
                  Narmada Gelatines Ltd
               
               
                  Jabalpur
               
               
                  Madhya Pradesh
               
            
                  CAPEXIL/SR/PLANT REGN./O&G/2002-2003/01
               
               
                  Kerala Chemicals & Proteins Ltd, Gelatine Division
               
               
                  Kochi
               
               
                  Kerala
               
            
                  CAPEXIL/WR/PLANT REGN./O&G/2002-2003/02
               
               
                  Sterling Gelatine
               
               
                  Village Karakhadi
               
               
                  Gujarat
               
            
                  CAPEXIL/WR/PLANT REGN./O&G/2002-2003/03
               
               
                  Raymon Patel Gelatine Pvt. Ltd
               
               
                  Vasad
               
               
                  Gujarat“